MS Dhoni ‘ఒక సెకన్’ రివ్యూ.. బిత్తరపోయిన ఫీల్డ్ అంపైర్.. ఔట్
మ్యాచ్‌లో టాస్ ఓడి తొలుత బ్యాటింగ్ చేసిన బెంగళూరు జట్టు.. చెన్నై స్పిన్నర్లు హర్భజన్ సింగ్ (3/20), ఇమ్రాన్ తాహిర్ (3/9) ధాటికి 17.1 ఓవర్లలో 70 పరుగులకే ఆలౌటవగా.. లక్ష్యాన్ని అంబటి రాయుడు (28: 42 బంతుల్లో 2x4, 1x6) సమయోచిత ఇన్నింగ్స్ ఆడటంతో చెన్నై జట్టు మరో 14 బంతులు మిగిలి ఉండగానే 71/3తో ఛేదించేసింది.
అంతకముందు బెంగళూరు జట్టు ఏ దశలోనూ బ్యాటింగ్‌లో మెరుగైన ప్రదర్శన చేయలేకపోయింది. ఓపెనర్‌ పార్థీవ్ పటేల్ (29: 35 బంతుల్లో 2x4)తో కలిసి ఇన్నింగ్స్ ఆరంభించిన కెప్టెన్ విరాట్ కోహ్లి (6: 12 బంతుల్లో) ఇన్నింగ్స్‌ నాలుగో ఓవర్‌లోనే వికెట్ చేజార్చుకోగా.. ఆ తర్వాత వచ్చిన మొయిన్ అలీ (9: 8 బంతుల్లో 1x6), ఏబీ డివిలియర్స్ (9: 10 బంతుల్లో) తక్కువ స్కోరుకే పెవిలియన్ చేరిపోయారు. ఈ ముగ్గురినీ వరుస ఓవర్లలో స్పిన్నర్ హర్భజన్ సింగ్ ఔట్ చేశాడు. ఈ దశలో ఆదుకుంటాడని ఆశించిన యువ హిట్టర్ హెట్‌మెయర్ (0) లేని పరుగు కోసం ప్రయత్నించి రనౌటవగా.. శివమ్ దూబే (2), గ్రాండ్ హోమ్ (4), నవదీప్ షైనీ (2) ఉమేశ్ యాదవ్ (1) ఇలా వచ్చి.. అలా వెళ్లిపోయారు. దీంతో.. 17.1 ఓవర్లలోనే బెంగళూరు జట్టు ఆలౌటైంది. ఓపెనర్‌గా వచ్చిన పార్థీవ్ పటేల్ ఆఖరి వికెట్‌గా వెనుదిరిగాడు.
71 పరుగుల స్వల్ప లక్ష్య ఛేదనలో ఓపెనర్ షేన్ వాట్సన్ (0: 10 బంతుల్లో) డకౌటైనా.. అంబటి రాయుడితో కలిసి సురేశ్ రైనా (19: 21 బంతుల్లో 3x4) ఇన్నింగ్స్ నడిపించాడు. ఈ క్రమంలో రెండో వికెట్‌కి 32 పరుగుల భాగస్వామ్యం నెలకొల్పిన ఈ జోడీని.. జట్టు స్కోరు 40 వద్ద రైనాని ఔట్ చేయడం ద్వారా మొయిన్ అలీ విడదీశాడు. కానీ.. ఆ తర్వాత వచ్చిన కేదార్ జాదవ్ (13 నాటౌట్: 19 బంతుల్లో 1x4)తో కలిసి నిలకడగా ఆడిన అంబటి రాయుడు.. జట్టు స్కోరు 59 వద్ద ఔటవగా.. ఆఖర్లో జడేజా(6 నాటౌట్: 15 బంతుల్లో)తో కలిసి కేదార్ జాదవ్ గెలుపు లాంఛనాన్ని 17.4 ఓవర్లలో పూర్తి చేశాడు.
పిచ్‌ స్పిన్‌కి అనుకూలించేలా కనిపించడంతో చెన్నై ముగ్గురు స్పిన్నర్లు, బెంగళూరు ఇద్దరు స్పిన్నర్లలతో బరిలోకి దిగింది.
చెన్నై సూపర్ కింగ్స్ తుది జట్టు: అంబటి రాయుడు, షేన్ వాట్సన్, సురేశ్ రైనా, మహేంద్రసింగ్ ధోని ( వికెట్ కీపర్, కెప్టెన్), కేదార్ జాదవ్, రవీంద్ర జడేజా, డ్వేన్ బ్రావో, దీపక్ చాహర్, శార్ధూల్ ఠాకూర్, హర్భజన్ సింగ్, ఇమ్రాన్ తాహిర్
రాయల్ ఛాలెంజర్స్ బెంగళూరు తుది జట్టు: పార్థీవ్ పటేల్ (వికెట్ కీపర్), విరాట్ కోహ్లి (కెప్టెన్), మొయిన్ అలీ, ఏబీ డివిలియర్స్, సిమ్రాన్ హెట్‌మెయర్, శివమ్ దూబే, గ్రాండ్‌హోమ్, ఉమేశ్ యాదవ్, చాహల్, మహ్మద్ సిరాజ్, నవదీప్ షైనీ
ధోనీ షాట్‌కి చెపాక్ స్టేడియం వెలుపలికి బంతి..!
2008లో ప్రారంభమైన ఐపీఎల్‌లో ఇప్పటి వరకూ 11 సీజన్లు ముగియగా.. మొత్తం 23 సార్లు చెన్నై, బెంగళూరు జట్లు తలపడ్డాయి. ఇందులో చెన్నై జట్టు రికార్డు స్థాయిలో 15 మ్యాచ్‌ల్లో గెలుపొందగా.. బెంగళూరు 7 మ్యాచ్‌ల్లో విజయం సాధించింది. ఒక మ్యాచ్‌లో ఫలితం తేలలేదు. మ్యాచ్ ఫిక్సింగ్ కారణంగా రెండేళ్ల నిషేధం వేటు పడటంతో ఐపీఎల్ 2016, 2017 సీజన్లకి చెన్నై సూపర్ కింగ్స్ దూరంగా ఉన్న విషయం తెలిసిందే.
MS Dhoni wins the toss and elects to bowl first in the #VIVOIPL 2019 season opener here at Chepauk. Live -… https://t.co/sPDz8PqcjF
&mdash; IndianPremierLeague (@IPL) 1553349429000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.